पहले दिन 11.20 करोड़ का कलेक्शन किया; 2023 की तीसरी सबसे अच्छी ओपनर बनी.. वीकेंड पर टिकी निगाहें
Bollywood Ajay Devgn Bholaa Day 1 Box Office Collection Update. अजय देवगन की एक्शन थ्रिलर फिल्म भोला ने बॉक्स ऑफिस पर अच्छी शुरुआत की है। फिल्म ने पहले दिन 11.20 करोड़ का कलेक्शन किया है। पठान और तू झूठी मैं मक्कार के बाद ये 2023 की तीसरी सबसे अच्छी ओपनिंग हासिल करने वाली
अजय देवगन की एक्शन थ्रिलर फिल्म भोला ने बॉक्स ऑफिस पर अच्छी शुरुआत की है। फिल्म ने पहले दिन 11.20 करोड़ का कलेक्शन किया है। पठान और तू झूठी मैं मक्कार के बाद ये 2023 की तीसरी सबसे अच्छी ओपनिंग हासिल करने वाली फिल्म बन गई है।
वीकेंड पर फिल्म की कमाई बढ़ने के काफी आसार हैं। भोला, 2019 में आई सुपरहिट तमिल फिल्म कैथी का ऑफिशियल हिंदी रीमेक है। फिल्म का बजट तकरीबन 100 करोड़ बताया जा रहा है।
वीकेंड पर फिल्म से काफी उम्मीदें
ट्रेड एनालिस्ट तरण आदर्श ने फिल्म का कलेक्शन शेयर करते हुए लिखा, 'भोला ने पहले दिन (रामनवमी) पर अच्छी शुरुआत की। शाम के शोज में लोग आए लेकिन सुबह और दोपहर में माहौल सुस्त रहा। एक सम्मानजनक आंकड़े के लिए फिल्म को वीकेंड पर अच्छा प्रदर्शन करना पड़ेगा।
2023 में सिर्फ तीन फिल्मों ने की है अच्छी शुरुआत
नए साल की शुरुआत हुए तीन महीने हो गए है। मार्च खत्म होने को आ गया है लेकिन अभी तक सिर्फ तीन ही हिंदी फिल्में हैं जिसने पहले दिन 10 करोड़ से ज्यादा का कलेक्शन किया है। शाहरुख खान की पठान ने तो 55 करोड़ के साथ इतिहास की सबसे बड़ी ओपनिंग ली थी।
रणबीर कपूर की फिल्म तू झूठी मैं मक्कार 15.73 करोड़ के साथ इस साल की दूसरी सबसे बड़ी ओपनिंग वाली फिल्म है। अब भोला भी इस लिस्ट में तीसरे नंबर पर आ गई है।
पिछले साल दृश्यम 2 ने की थी अच्छी शुरुआत
अजय देवगन की पिछली कुछ फिल्मों का रिकॉर्ड देखें तो पिछले साल रिलीज हुई फिल्म दृश्यम 2 ने पहले दिन 15.38 करोड़ का कलेक्शन किया था। हालांकि इसके अलावा उनकी थैंक गॉड और रनवे 34 जैसी फिल्में कुछ खास कमाल नहीं दिखा सकी थीं। हालांकि गौर करने वाली बात ये है कि भोला और दृश्यम 2 दोनों ही साउथ की फिल्मों की रीमेक है।
'भोला' से अजय के फैंस को काफी उम्मीदें
अजय देवगन की फिल्में पिछले कुछ सालों में काफी बेहतर प्रदर्शन करती आई हैं। चाहे वो तान्हाजी द अनसंग वॉरियर हो या दृश्यम 2। इन दोनों फिल्मों ने डोमेस्टिक बॉक्स ऑफिस पर 200 करोड़ से ज्यादा का कलेक्शन किया है। वहीं लगभग 1200 करोड़ कमाने वाली फिल्म RRR में भी उनकी महत्वपूर्ण भूमिका थी।
अजय देवगन बॉलीवुड के चुनिंदा ऐसे एक्टर हैं जो अपनी आंखों से एक्टिंग करने के लिए जाने जाते हैं। अब उनकी फिल्म भोला से उनके फैंस को काफी उम्मीदें हैं। ऑडियंस और क्रिटिक्स से फिल्म को मिला-जुला रिस्पॉन्स मिल रहा है।
ड्रग सिंडिकेट पर आई फिल्म कैथी की रीमेक है भोला
भोला का डायरेक्शन भी अजय देवगन ने ही किया है। इस तरह कहा जा सकता है फिल्म के एक्टर, डायरेक्टर और प्रोड्यूसर सब वही हैं। 100 करोड़ में बनी ये फिल्म लोकेश कनगराज की 2019 की सुपरहिट फिल्म कैथी की हिंदी रीमेक है। कैथी ड्रग सिंडिकेट पर बेस्ड फिल्म थी। कमल हसन की 'विक्रम' भी इसी फ्रेंचाइजी का हिस्सा थी।
दैनिक भास्कर ने भोला को कैसा रिव्यू दिया है, यहां पढ़ें..
फिल्म में एक्शन बेहद दमदार है। कहीं-कहीं यह बहुत ऊंचे दर्जे का बन पड़ा है, जिसे बड़े सस्पेंस के साथ रोमांचक अंदाज में फिल्माया गया है। एक्शन पर निर्देशक, सिनेमैटोग्राफर और स्टंट टीम की पकड़ जबर्दस्त है। एक्शन सीन का बैकग्राउंड म्यूजिक (बीजीएम) भी मजेदार है, जिसे केजीएफ फेम रवि बसरूर ने दिया है। इस लिहाज से यह एक्सपेरिमेंटल फिल्म है। पूरी खबर पढ़ें
